MC Helper beKINGs

MC Helper beKINGs on Kaitsu Walfrid Rinkisen ohjaama suomalainen, sketsiryhmä Biisonimafian tekemä toiminta- ja komediaelokuva, joka sai ensi-iltansa 22. huhtikuuta 2022. Elokuva oli ensi-iltaviikonloppunsa katsotuin elokuva Suomessa.

Juoni 
Elokuvassa Räkä (Kaitsu Rinkinen) ja Liima (Janne Kaperi) tapaavat toisensa ensimmäistä kertaa. Räkä kuljettaa työkseen pitsoja mopollaan ja käy  vapaa-ajallaan mopomiiteissä. Hänen työnantajansa (Jenni Kokander) on sekaantunut hämäriin bisneksiin ja tekee yhteistyötä MC Mustakäsi -mopojengin kanssa, jonka johtajana toimii Mustakäsi (Tommi Korpela). Mopomiitissä Räkä tutustuu Liimaan, joka osaa virittää mopoja. Miehet perustavat MC Helper -nimisen mopokerhon, jonka tarkoitus on voittaa Harjuajot-mopokilpailu. 

Elokuva perustuu ryhmän aiemmin tekemiin lyhytelokuviin ja niistä tuttuihin hahmoihin, mutta on elokuvana niiden itsenäinen esiosa.

Mopoilun lisäksi elokuvan tärkeimpiin teemoihin kuuluu ystävyys.

Näyttelijät

Tuotanto 
Elokuva oli tuotantoyhtiö Rabbit Filmsin ensimmäinen pitkä elokuva. Elokuvan levityksestä vastasi Aurora Studios. Elokuvan tekoa tukivat myös Pohjois-Karjalan maakuntaliitto, taloon.com, Autodude ja Sievi. Elokuva oli Suomen ensimmäinen elokuva, joka on saanut alkunsa YouTube-kanavalta.

Sarjaa kuvattiin Punkaharjulla ja Outokummun kaivosalueella.

Elokuvan tekemisestä kerrottiin Ylen syksyllä 2021 esitettämässä realitysarjassa Punkaharjun Pojat. Sarjassa oli 10 osaa ja se esitettiin Yle TV2 -kanavalla.

Muista teoksista saadut vaikutteet 
Elokuvan lopputeksteissä kiitetään TV-sarja Raidin luojia, Harri Nykästä ja Tapio Piiraista. Keskisuomalaisen Jussi Virratvuori huomasi Raidin innoituksen muutamissa elokuvan kohtauksissa ja eräissä sen hahmoissa.

Musiikki 
Elokuvan musiikkia teki muun muassa
kuopiolainen punkrockyhtye Rakki-Sakke ja Lahjomaton Miro. Yhtyeen Kahvaa!-kappaletta käytetään sekä leffan aloitusosiossa että trailerissa.
Portion Boys, joka myös esitti kappaleensa Kaasu pohjaan elokuvassa. Kappaleen musiikkivideossa nähdään pätkiä elokuvasta.

Vastaanotto 

 Niko Ikonen, Episodi 
 Kaisu Tervonen, Helsingin Sanomat 
 Jussi Virratvuori, Keskisuomalainen 

Elokuva sai kriitikoilta pääosin negatiivisen vastaanoton.

Episodin Niko Ikonen kertoi arvostelussaan: "En vain pääse mitenkään sen yli, että yli kolmekymppiset miehet larppaavat teini-ikäisiä mopojonneja. Biisonimafian sketsiviihde on kuin lapsille kesytettyä Kummelia – ja Kummeli itsessään on jo perheystävällistä kevytviihdettä – johon on sekoitettu jotain Pekko Aikamiespoikaa ja kevyttä uunoilua".

Kaisu Tervonen Helsingin Sanomista taas piti arvostelussaan elokuvan huumoria vanhentuneena. Elokuvan parhaina puolina hän piti mopostuntteja, Punkaharjun maisemia ja tekijöiden tee-se-itse-asennetta.

Keskisuomalaisen Jussi Virratvuoren mukaan kyseessä on "kulttielokuva, jonka suosio on taattu niin pienten ja kuin isojenkin mopopoikien keskuudessa".

Palkinnot 
Elokuva voitti vuoden 2023 Jussi-gaalassa Yleisö-Jussi-palkinnon.

Lähteet

Aiheesta muualla 
Elokuvan traileri
MTV Uutisaamu: Biisonimafian MC Helper beKINGs -elokuva lupaa mopoja ja mäyhemiä

Vuoden 2022 suomalaiset elokuvat
Suomalaiset komediaelokuvat
Suomalaiset toimintaelokuvat